സിരിന്ദോൺ

തായ് പരിസ്ഥിതി പ്രവർത്തകയും ഭൂമിബൊൽ അതുല്ല്യതെജ് രാജാവിന്റെ രണ്ടാമത്തെ മകളും വാജിറലോങ്കോർൺ രാജാവിന്റെ അനുജത്തിയുമാണ് **രാജകുമാരി മഹാ ചക്ര സിരിന്ദോൺ**. (Thai: มหาจักรีสิรินธร, Thai pronunciation: [mā.hǎː t͡ɕàk.krīː sì.rīn.tʰɔ̄ːn]; RTGS: മഹാ ചക്ര സിരിന്ദോൺ; ജനനം ഏപ്രിൽ 2 , 1955) മുമ്പ് രാജകുമാരി സിരിന്ദോർൺ ദേബരതനാസുഡ കിതിവധനാഡുൽസോഭക് (Thai: สมเด็จพระเจ้าลูกเธอ เจ้าฟ้าสิรินธรเทพรัตนสุดา กิติวัฒนาดุลโสภาคย์; RTGS: Sirinthontheppharattanasuda Kitiwatthanadunlasophak) എന്നറിയപ്പെട്ടിരുന്നു.

തായ്സ് അവരെ സാധാരണയായി "ഫ്രാ തെപ്പ്" (തായ്: พระ เทพ) അതായത് "മാലാഖ രാജകുമാരി" എന്നാണ് വിളിക്കുന്നത്. തായ് ഭാഷയിൽ അവരുടെ പദവി ഒരിക്കൽ അവരുടെ സഹോദരൻ രാജാവ് മഹാ വാജിറലോങ്കോർൺ കൈവശം വച്ചിരുന്ന പദവിയ്ക്ക് തുല്യമാണ്.  സ്ത്രീ പിന്തുടർച്ച അനുവദിക്കുന്നതിനായി 1974 ൽ തായ് ഭരണഘടനയിൽ മാറ്റം വരുത്തി. അങ്ങനെ അവർ രാജാധികാരത്തിന് യോഗ്യയായിതീർന്നു.

രാജകുടുംബത്തിലെ മൂത്ത പെൺ കുട്ടിയായതിനാൽ (ഒരു വിദേശ സാധാരണക്കാരനെ വിവാഹം കഴിച്ച രാജകുമാരി ഉബൊൽറതാന രാജകന്യ ഒഴികെ) അവരുടെ സ്ഥാനം പ്രിൻസെസ് റോയലുമായി താരതമ്യപ്പെടുത്താവുന്നതാണ്. 

## മുൻകാലജീവിതം
ഭൂമിബോൾ രാജാവിന്റെയും സിരികിത് രാജ്ഞിയുടെയും മൂന്നാമത്തെ കുട്ടിയായി 1955 ഏപ്രിൽ 2 ന് ദുസിത് കൊട്ടാരത്തിലെ ആംഫോൺ സതാൻ റെസിഡൻഷ്യൽ ഹാളിലാണ് സിരിന്ദോൺ ജനിച്ചത്. രാജകീയ ദമ്പതികൾക്ക് ഒരു മകൻ മാത്രമുള്ളതിനാൽ 1974 ൽ തായ് ഭരണഘടനയിൽ മാറ്റം വരുത്തി സ്ത്രീ പിന്തുടർച്ച അനുവദിച്ചു. 1978 ൽ ബജ്രകിതിയാഭ രാജകുമാരി ജനിക്കുന്നതുവരെ സിരിന്ധോർണിനെ സിംഹാസനത്തിന്റെ രണ്ടാം നിരയായി (വജീരലോങ്‌കോണിന് ശേഷം) മാറ്റി. 

സിരിന്ദോൺ റോയൽ ഫാമിലിയിലെയും പാലസ് സ്റ്റാഫിലെയും കുട്ടികൾക്കായി സ്ഥാപിച്ച തായ്‌ലൻഡിലെ ഏറ്റവും എക്‌സ്‌ക്ലൂസീവ് സ്‌കൂളും കിന്റർഗാർട്ടൻ, പ്രൈമറി, സെക്കൻഡറി സ്‌കൂളും ആയ ചിത്രാലഡ സ്‌കൂളിൽ പഠനത്തിനായി ചേർന്നു. 

1967 ൽ അവർ ദേശീയ തല പരീക്ഷയിൽ (ഗ്രേഡ് 7) ഒന്നാം സ്ഥാനത്തും 1972 ൽ അപ്പർ സെക്കൻഡറി തലത്തിലും (ഗ്രേഡ് 12) ഒന്നാം സ്ഥാനവും 1975 ൽ ദേശീയ സർവകലാശാല പ്രവേശന പരീക്ഷയിൽ നാലാം സ്ഥാനവും നേടി. 

1975 ൽ അവർ ചുളലോങ്‌കോൺ സർവകലാശാലയിൽ ആർട്‌സ് ഫാക്കൽറ്റിയിൽ ചേർന്നു. 1976 ൽ ബിരുദാനന്തര ബിരുദം, ഫസ്റ്റ് ക്ലാസ് ബഹുമതികൾ, ചരിത്രത്തിൽ സ്വർണ്ണ മെഡൽ എന്നിവ അവർ നേടി.

1976 മുതൽ അവർ ഒരേസമയം രണ്ട് ബിരുദ പ്രോഗ്രാമുകളിൽ പഠനം തുടർന്നു. 1980 ൽ ഓറിയന്റൽ എപ്പിഗ്രഫിയിൽ (സംസ്‌കൃതവും കംബോഡിയനും) മാസ്റ്റർ ബിരുദം നേടി.  1980 ൽ സിൽപാകോർൺ യൂണിവേഴ്‌സിറ്റിയിൽ നിന്നും ആർക്കിയോളജിയിൽ ബിരുദം നേടി. 1977 ഒക്ടോബർ മുതൽ ബാങ്കോക്കിൽ പ്രശസ്ത സംസ്കൃത പണ്ഡിതൻ സത്യ വ്രത ശാസ്ത്രിയുടെ കീഴിൽ സംസ്‌കൃതം പഠിച്ചു. 1978 ൽ ചുളലോങ്‌കോൺ സർവകലാശാലയിൽ നിന്ന് പാലിയിലും സംസ്‌കൃതത്തിലും മാസ്റ്റർ ബിരുദം നേടി.1981 ൽ ശ്രീനാഖരിൻ‌വിരോട്ട് സർവകലാശാലയിൽ ഡോക്ടറൽ പ്രോഗ്രാമിൽ ചേർന്നു. 1987 ൽ വികസന വിദ്യാഭ്യാസത്തിൽ പിഎച്ച്ഡി നേടി.

1984 ൽ അവർ ഏഷ്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ഏഷ്യൻ റീജിയണൽ റിമോട്ട് സെൻസിംഗ് ട്രെയിനിംഗ് സെന്ററിൽ നിന്ന് ഒരു സർട്ടിഫിക്കറ്റ് നേടി.

2001 ഏപ്രിലിൽ ചൈനയിലെ പീക്കിംഗ് സർവകലാശാലയിൽ ചൈനീസ് സംസ്കാരത്തിൽ സ്കോളർഷിപ്പ് നേടികൊണ്ട് അവിടെ ഒരു മാസം കോഴ്‌സ് പഠിച്ചു.

## പ്രവൃത്തികളും താൽപ്പര്യങ്ങളും
സാങ്കേതികവിദ്യയോടുള്ള അവരുടെ അഭിനിവേശം മാറ്റിനിർത്തിയാൽ ചരിത്രത്തിൽ ബിരുദവും വിദ്യാഭ്യാസ വികസനത്തിൽ ഡോക്ടറേറ്റും നേടി. ചുലചോംക്ലാവോ റോയൽ മിലിട്ടറി അക്കാദമിയുടെ ചരിത്ര വിഭാഗത്തിൽ പഠിപ്പിക്കുന്ന അവർ അവിടെ ഡിപ്പാർട്ട്മെന്റിന്റെ നാമമാത്ര തലവിയാണ്. തായ് കൂടാതെ, ഇംഗ്ലീഷ്, ഫ്രഞ്ച്, മന്ദാരിൻ ചൈനീസ് എന്നിവ അവർ നന്നായി സംസാരിക്കുന്നു. നിലവിൽ ജർമ്മൻ, ലാറ്റിൻ ഭാഷകളും പഠിക്കുന്നു. അവർ ചൈനീസ് സാഹിത്യത്തെ തായ് ഭാഷയിലേക്ക് വിവർത്തനം ചെയ്യുന്നു.

## കുറിപ്പുകൾ

## അവലംബം

## പുറംകണ്ണികൾ

* Her Royal Highness Princess Maha Chakri Sirindhorn’s Personal Affairs Division
* "Biography of Her Royal Highness Princess Maha Chakri Sirindhorn", at Kanchanapisek Network
* Maha Chakri Sirindhorn and Thai Heritage Conservation
* The Forest Herbarium

വർഗ്ഗം:1955-ൽ ജനിച്ചവർ
വർഗ്ഗം:ചക്രി രാജവംശം
വർഗ്ഗം:തായ് പരിസ്ഥിതി പ്രവർത്തകർ